Source: http://fin.afterdawn.com/uutiset/artikkeli.cfm/2008/01/02/blu-ray-_ja_hd_dvd_-sota_ei_nayta_laantumisen_merkkeja
Timestamp: 2017-07-24 02:34:22+00:00

Document:
Blu-ray- ja HD DVD -sota ei näytä laantumisen merkkejä - AfterDawn
Blu-ray- ja HD DVD -sota ei näytä laantumisen merkkejä
Kirjoittaja Lauri Jämsä @ 2.1.2008 10:54 Kommentteja (17)
Tutkimusyhtiö Adams Media Researchin mukaan Blu-ray- ja HD DVD -formaattien välinen sota ei näytä laantumisen merkkejä. Yhtiön statistiikkatietojen mukaan viime vuonna myytiin yhteensä 578 000 HD DVD -soitinta ja 370 000 Blu-ray-soitinta.
Koska lukemat eivät sisällä Blu-ray-aseman sisältävien PlayStation 3 -pelikonsoleiden eikä Xbox 360 -konsolin erillisten HD DVD -asemien myyntilukuja, ei se anna kuitenkaan suoraa kuvaa kokonaistilanteesta. On kuitenkin selvää, että formaattisota tulee jatkumaan vielä vähintään tämän vuoden ajan.
New York Times laskeskeli, että puolentoista vuoden aikana teräväpiirtovideosoittimia on myyty yhteensä noin miljoona kappaletta. Adams Media Research mainitsee lukemien olevan vielä niin pieniä, että niistä ei voi päätellä formaattikisan voittajaa.
Teräväpiirtosoittimien hinnat laskivat selvästi 2007-vuoden lopulla, ja esimerkiksi HD DVD -soittimia on saanut Yhdysvalloissa ajoittain jopa alle sadalla dollarilla. Blu-ray-soittimien hinnat ovat sen sijaan pysytelleet vielä yli 300 dollarissa. Hintakilpailun tuloksena myös Xbox 360:n HD DVD -aseman hinta on laskenut.
Tässä vaiheessa on siis vielä liian aikaista arvailla kisan voittajaa, koska Blu-ray-tiimillä on etunaan PlayStation 3 -konsoli, mutta HD DVD -puolella sen sijaan halvemmat soittimet.
Olemme julkaisseet oppaan, josta käy ilmi Blu-ray- ja HD DVD -formaatteja tukevat osapuolet. Listattuna on elokuvastudiot, kuluttajaelektroniikkavalmistajat sekä PC-rautavalmistajat. Listan perusteella jokainen voi tarkastella osapuolia omien valintakriteeriensä kannalta. Siirry tästä oppaaseen.
<Joka toinen kotitalous katsoo digi-TV:tä Yhdysvalloissa
>Jay-Z johtamaan Applen levy-yhtiötä?
17 kommenttia 12.1.2008 13:09
"Koska lukemat eivät sisällä Blu-ray-aseman sisältävien PlayStation 3 -pelikonsoleiden eikä Xbox 360 -konsolin erillisten HD DVD -asemien myyntilukuja, ei se anna kuitenkaan suoraa kuvaa kokonaistilanteesta. On kuitenkin selvää, että formaattisota tulee jatkumaan vielä vähintään tämän vuoden ajan."
Mielestäni on selkeämpää, ettei PS3:n tilastoja pistetä sotkemaan noita numeroita. On kuitenkin melko varmaa, ettei PS3:sa osteta yksinomaan Blu-Ray soittimen takia. Se kun tulee siinä mukana väkisin, halusi tai ei.
Tilanne on yhtä typerä kuin matkapulimetkin lasketaan kameroiksi ja ne myöskin sellaisina lasketaan myydyissä kameroissa. Jos joku nyt oikeasti haluaa kameran ostaa, niin luultavasti valinnaksi ei matkapuhelimen kamera osoittaudu.
Xbox360 soitin taas on ihan toisella viivalla. Se pitää hankkia erikseen ja se todennäköisesti ostetaan nimenomaan HD DVD leffoja varten. Eikä se edes rajoitu pelkäksi konsolin soittimeksi, vaan sen voi ostaa PC:lle.
22.1.2008 13:21
nipleLähetä yksityisviesti
Lainaus, alkuperäisen viestin kirjoitti Shadown: Mielestäni on selkeämpää, ettei PS3:n tilastoja pistetä sotkemaan noita numeroita. On kuitenkin melko varmaa, ettei PS3:sa osteta yksinomaan Blu-Ray soittimen takia. Se kun tulee siinä mukana väkisin, halusi tai ei.
Tottakai pitää sotkea. Jos omistat Blu-ray soittimen (eli tuon ps3), ja ostat teräväpiirtoa, kumman formaatin tuotteen ostat, HD DVD vai Blu-ray?
EDIT: Muutenkin tyhmää mielestäni jatkaa puhetta tästä "sodasta" kumpi voittaa jne. Siihen ollaan menty jo, että kummatkin formaatit tulevat pysymään.
Viestiä on muokattu sen lähettämisen jälkeen. Viestiä on muokattu viimeksi 2.1.2008 @ 13:23
32.1.2008 13:21
Lainaus:Mielestäni on selkeämpää, ettei PS3:n tilastoja pistetä sotkemaan noita numeroita. On kuitenkin melko varmaa, ettei PS3:sa osteta yksinomaan Blu-Ray soittimen takia. Se kun tulee siinä mukana väkisin, halusi tai ei. Paitsi että alkuvaiheessa PS3 maksoi vähemmän kuin halvinkaan blu-ray-soitin. Eli varmasti on ostettu pleikkareita pelkästään blu-ray-soittimeksi.
42.1.2008 13:37
Tottakai pitää sotkea. Jos omistat Blu-ray soittimen (eli tuon ps3), ja ostat teräväpiirtoa, kumman formaatin tuotteen ostat, HD DVD vai Blu-ray?Ihan tosi? En olisi heti arvannutkaan. Mutta kun nyt puhutaan myydyistä soittimista, ei myydyistä levyistä.
Kyse on siis siitä halusiko ostaja tosiasiassa Blu-Ray asemaa vai ei.
En minäkään haluisi ihan välttämäti kameraa ostaa, vaikka nykypäivänä sellainen matkapulimessa mukana väkisin tuleekin.
Lainaus:Paitsi että alkuvaiheessa PS3 maksoi vähemmän kuin halvinkaan blu-ray-soitin. Eli varmasti on ostettu pleikkareita pelkästään blu-ray-soittimeksi.Tuo on tosi, mutta sanoinkin "melko varmaa". Tokihan joukossa on niitäkin, jotka ovat ostaneet soittimen yksinomaan soittimena, toisaalta tilanne on varmasti muuttunut, kun pelkkien soittimien hinnat laskeneet ja samalla parantuneet. Siksi PS3:en myyntiä on hieman arveluttavaa ottaa mukaan.
52.1.2008 13:45
Ihan tosi? En olisi heti arvannutkaan. Mutta kun nyt puhutaan myydyistä soittimista, ei myydyistä levyistä.
Ei kyse ole siitä halusiko ostaja Blu-rayn vai ei, vaan kyse on siitä että ostajalla on se jo valmiiksi, ja ostaja ostaa varmasti pelkkää blu-raytä jatkossakin -> tästä syystä ps3 tulee laskea blu-ray soittimeksi.
62.1.2008 14:01
Ei kyse ole siitä halusiko ostaja Blu-rayn vai ei, vaan kyse on siitä että ostajalla on se jo valmiiksi, ja ostaja ostaa varmasti pelkkää blu-raytä jatkossakin -> tästä syystä ps3 tulee laskea blu-ray soittimeksi.Jos puhutaan formaattien välisestä "sodasta", niin pitää ottaa huomioon todelliset halut. Tottakai on todennäköisempää, että PS3:n omistaja ostaa Blu-Ray leffoja, mutta kyse ei siltikään ole välttämäti suoranaisesti kuluttajan tahdosta. Toisekseen vaikka miten olisi PS3 nurkassa, niin se ei aivan vuoren varmasti kerro sitä, että ostaako henkilö sitten niitä Blu-Ray leffoja, koska se ei kerro sitä halusiko kuluttaja ostaa Blu-Ray soitin ylipäätään. Se voi silti ostaa HD DVD soittimen rinnalle ja ostaa HD DVD:nä leffat tai olla ostamati mitään leffoja tai HD DVD-soittimia.
Tilanne on aivan toinen (ainakin vielä nykyään) Xbox360 HD DVD soittimen kanssa, koska sillä on vain yksi tarkoitus eikä se tule ainakaan toistaiseksi konsolin mukana.
72.1.2008 17:28
Pelastushan tuo PS3 laite on ollut blu-ray formaatille ainakin alkuvaiheessa, sillä konsolin myötä porukat ovat helposti ja huokeasti saaneet HD-soittimen kotiinsa. Silloin, kun PS3 tuli markkinoille, ei juuri ollut soittimia tai ne maksoivat nelinumeroisen summan. Mielenkiinnosta minäkin ostin PS3:n, mutta mielenkiinnosta ostin myös HD-aseman XBOXiin. Kyllähän tuo PS3 on siinä mielessä lyömätön laite hinta-laatusuhteeltaan, ettei voittajaa vielä ole löytynyt ja siitä pisteet Sonylle, vaikka en mitenkään merkkiuskolliseksi Sonyä kohtaan aiokkaan ryhtyä.
82.1.2008 18:42
Lainaus:Mielestäni on selkeämpää, ettei PS3:n tilastoja pistetä sotkemaan noita numeroita. On kuitenkin melko varmaa, ettei PS3:sa osteta yksinomaan Blu-Ray soittimen takia. Se kun tulee siinä mukana väkisin, halusi tai ei. Ainakin itse ostaisin PS3:sen Blu-ray soittimeksi koska se on niin halpa, toki käyttäisin sitä netissä surffaamiseenkin ja ehkä pelaamiseenkin.. Mutta päätarkoituksena olisi tuo blu-ray.
92.1.2008 18:56
Kävisiköhän tässä taas sony:lle kylmät? Muistamme vielä Beta vs VHS joista beta selvästi parempi mutta kalliimpi, kuten nyt hd-dvd halvempi ja blue-ray kalliimpi...tuolla kalliimmalla tarkoitetaan tässä tapauksessa juuri kustannuksia, laite, levy, julkaisu ja että komponentti että valmistus. No aika näyttää.
102.1.2008 19:14
Ainakaan laatu ei ratkaise kilpailua kummankaan eduksi. Molemmissa kun on laadukkaalla lähdemateriaalilla loistava kuva ja ääni. Aika paljon ostopäätöksiin tulee vaikuttamaan myös tarjonta, kaikkia leffoja kun ei ole aina molemmille formaateille. Aika monet oikeasti hd:ta tukevat ovatkin valinneet molemmat formaatit ja näin ollen tulos on tasapeli. Ok, omassa hyllyssä on muutama blu-ray enemmän, mutta se ei todellakaan johdu formaatin paremmuudesta vain siitä, että ne muutama maaginen julkaisu enemmän on sille. Laitteiden osalta (kuten uutinen käsitteli) tilanne on siis esim. allekirjoittaneella tasapeli.
112.1.2008 19:22
Ainakin leffavuokraamoissa blue-ray on ottanut voiton. Hyllyt notkuu blue-ray -leffoja ja HD DVD-leffoja ei löydy hakemallakaan (näin siis täällä Kanadassa).
Edit, Murossa joku sanoi, ettei HD DVD-leffoja annetta vuokralle Suomessa. Ihme veto HD DVD -leiriltä.
Edit 2. Muistin väärin. Kumpikaan leri ei taida vuokrata leffoja Suomessa, jos tuohon makuunin sähköpostiin on uskominen. http://keskustelu.plaza.fi/muropaketti/bbs/t516811
Täällä Kanadassa saa ainakin blue-ray leffoja helposti, mutta HD DVD -leffoja en ole nähnyt vuokrattavana.
Viestiä on muokattu sen lähettämisen jälkeen. Viestiä on muokattu viimeksi 2.1.2008 @ 20:25
122.1.2008 21:36
Laitemäärät eivät mielestäni ole enää muutenkaan järkevä vaihtoehto voittajan arvioimiseen kun ensimmäiset combo asemat ovat jo markkinoilla ja varmasti tulevat olemaan myytyjä kun studiot ovat jakautuneet leireihin = Tosifanaatikolla on oltava molemmat.
Nykyisellä asettelulla ei siis mielestäni voittajaa edes voi tulla, ennen kuin myyntimäärät kallistuvat toiselle niin paljon, että toinen formaateista saa kaikki studiot. Siis jos niin jossain välissä käy.
132.1.2008 23:39
en jaksanut lukea kommentteja kun oli niin paljon mutta arvelen että molempia formaattia tukevien laitteiden hinnat tipahtavat ja molemmat jäävät henkiin. niinkuin dvd+ ja dvd-. ajan kuluessa myös molemmille formaatille polttavat halpenevat.
143.1.2008 1:09
Paikallinen FilmTown ainakin ottaa Blu-Rayn, väitti putiikin pitäjä.
153.1.2008 7:18
Siinä vaiheessa, kun noita multisoittimia (blueRay/HD-DVD samassa) rupee tippuilemaan myyntiin paremmin ja paremmilla hinnoilla alkaa ollakin sit jo sama, kumpi formaatti jää vai jääkö molemmat. Itse ainakin seuraan tilannetta vielä niin kauan, kunnes tuollaisen soittimen saisi melko kuluttaja ystävällisellä hinnalla...
163.1.2008 9:46
Lainaus, alkuperäisen viestin kirjoitti Ap85: Siinä vaiheessa, kun noita multisoittimia (blueRay/HD-DVD samassa) rupee tippuilemaan myyntiin paremmin ja paremmilla hinnoilla alkaa ollakin sit jo sama, kumpi formaatti jää vai jääkö molemmat. Itse ainakin seuraan tilannetta vielä niin kauan, kunnes tuollaisen soittimen saisi melko kuluttaja ystävällisellä hinnalla...
Minäkin odottelen kohtuu hintaista comboa, eli siis kyttäilen..
174.1.2008 4:31
Lainaus, alkuperäisen viestin kirjoitti Tarmo78: Kumpikaan leri ei taida vuokrata leffoja Suomessa, jos tuohon makuunin sähköpostiin on uskominen. http://keskustelu.plaza.fi/muropaketti/bbs/t516811
Tuota sähköpostia en lukenut, mutta ainakin yksi hd-dvd oli eilen Oulun makuunissa vuokralla. En tähän aikaan vuorokaudesta vain saa päähän, että mikä se elokuva oli.

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD